open-index/open-wikipedia-markdown huggingface dataset:
הדומה הרביעית

**[[הדומה הממלכתית של הפדרציה הרוסית|הדומה הממלכתית]] של הפדרציה הרוסית הרביעית במספר** הוא המושב הרביעי של בית המחוקקים והבית התחתון באספה הפדרלית של הפדרציה הרוסית, שנבחר ב-7 בדצמבר 2003.

שם רשמי מלא: המושב הרביעי של דומה הממלכתית של האספה הפדרלית של הפדרציה הרוסית (Государственная Дума Федерального Собрания Российской Федерации четвёртого созыва).

הדומה כיהנה מ-29 בדצמבר 2003 ועד ל-16 בנובמבר 2007. במשך כל המושב כיהן בוריס גריזלוב ממפלגת רוסיה המאוחדת כיושב ראש הדומה הממלכתית.

מרבית הישיבות נערכו בבניין הדומה במוסקבה, אך ב-27 באפריל 2006 נערכה גם ישיבה מיוחדת במושבה ההיסטורי של הדומה הממלכתית, בארמון טבריצ'סקי שבסנקט פטרבורג, לציון מאה שנה לישיבה הראשונה של הדומה.

הרכב הדומה נקבע בהתאם לתוצאות הבחירות לדומה שנערכו בדצמבר 2003. מתוך 24 מפלגות שהתמודדו רק ארבעה הצליחו להיכנס לפרלמנט, בשל אחוז החסימה שעמד על 5%. ברם בשל היצמדות לשיטת בחירות מעורבת, שבה נספרה גם תוצאות הבחירות במחוזות נכנסו גם מועמדים עצמאיים ונציגי המפלגה הסוציאליסטית.
## הסיעות

## קישורים חיצוניים

* א. מלניקוב, הדומה הרביעית לא הייתה פרלמנט // טור דעה 
## הערות שוליים

קטגוריה:2003 ברוסיה
קטגוריה:הדומה הממלכתית של רוסיה
שרה שרה (שיר)

"**שרה שרה**" (מעוצב: "**שׂרה שׁרה**") הוא סינגל שהוקלט על ידי הזמרת הישראלית שרית חדד. השיר יצא לאור ב-3 באפריל 2017, כסינגל הרביעי מתוך אלבום האולפן ה-23 שלה, שרה שרה, על ידי חברת התקליטים אבי גואטה הפקות בע"מ.

השיר הגיע למקום השלישי במצעד של מדיה פורסט, והיה צריך להיכנס למצעד של רשת ג', אך זו נסגרה קודם לכן.

## רקע
השיר נכתב על ידי מאור אדרי, שגם היה זה שהלחין אותו, והוא הופק על ידי יעקב למאי. שיר זה הוא שיר הנושא מתוך האלבום הקרוי על שמו, והוא משלב בתוכו את הסגנון המזרחי, ביחד עם סגנון הפופ.

כלפי השיר הופנו ביקורות חיוביות, ביניהן יוסי חרסונסקי אמר עליו כי: "חג לתעשיית מוזיקת השמח הים-תיכונית. שרה שרה שיר שמח וכולם עפים".

## וידאו קליפ
הווידאו קליפ הנלווה שיצא לשיר בוים על ידי עוזי ג'ורג' שגם ביים את הקליפ ללהיט "לא תודה", והוא מעין הופעה. תחילה, ניתן לראות את חדד עם צוות הנגנים שלה נכנסת אל תוך מיניבוס. לאחר מכן, ניתן לראותם מנגנים בתוכו.

בהמשך, חדד עוצרת את המיניבוס ומקיימת הופעת רחוב. מיד לאחר מכן המיניבוס מגיח אל עבר הופעה באולם, שאליה הייתה צריכה חדד להגיע מלכתחילה.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירים בעברית
קטגוריה:שירים שהופקו על ידי יעקב למאי
קטגוריה:שירים על אושר
קטגוריה:שירים על מוזיקה
יחסי אוזבקיסטן–מלזיה

[250px|ממוזער|בול דואר אוזבקי המציג צילום מפגש בין נשיא אוזבקיסטן [אסלאם קרימוב ובין היאנג די-פרטואן אגונג (שלי מלזיה) טואנקו סייד סירג'ודין]]
**יחסי אוזבקיסטן–מלזיה** הם היחסים הדיפלומטיים שבין **[[אוזבקיסטן|רפובליקת אוזבקיסטן]]** ל'''פדרציית מלזיה'''.

## סקירה כללית
היחסים הדיפלומטיים הרשמיים בין המדינות כוננו בשנת 1992. שנה לאחר מכן, ב-1993, מלזיה פתחה את שגרירותה בטשקנט. מאז 1992, נשיא אוזבקיסטן ביקר כמה וכמה פעמים במלזיה כחלק ממסעותיו בחו"ל.

## יחסים כלכליים
המדינות מקיימות שיתוף פעולה כלכלי נרחב:
* בשנת 2016, שווי הסחורה שיוצא ממלזיה לאוזבקיסטן הגיעה לסך 103 מיליון דולר אמריקאי והיא כללה בעיקר מכונות חימום, שמן דקלים, ערכות קפה ותה, סבון ועוד. באותה שנה, שווי הסחורה שיוצאה מאוזבקיסטן למלזיה הגיעה לסך 1.19 מיליון דולר אמריקאי והיא כללה בעיקר דשנים, כותנה גולמית ופירות טרופים.
* בשנת 2015, שווי הסחורה שיוצאה ממלזיה לאוזבקיסטן הגיעה לסך 95.5 מיליון דולר אמריקאי והיא כללה בעיקר מכונות חימום, שמן דקלים, שמן קוקוס, סבון, מרגרינה ועוד. באותה שנה שווי הסחורה שיוצאה מאוזבקיסטן למלזיה הגיעה לסך 6.23 מיליון דולר אמריקאי והיא כללה בעיקר קטניות מיובשות וכותנה גולמית.

## ייצוג
* מלזיה מיוצגת באוזבקיסטן על ידי שגרירות שהיא מחזיקה בטשקנט, בירת אוזבקיסטן.
* אוזבקיסטן מיוצגת במלזיה על ידי שגרירות שהיא מחזיקה בקואלה לומפור, בירת מלזיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
טויוטה היילקס

**טויוטה היילקס** (**Toyota Hilux**) הוא טנדר מתוצרת טויוטה הנמכר החל משנת 1968. הרכב פופולרי מאוד בשימוש צבא, מיליציות וארגוני טרור בשל עמידותו הגבוהה.

## דגמים
### דור ראשון N10 1972–1968
הרכב יוצר לראשונה בשנת 1968 כדגם בעל 2 דלתות וכלל מנוע בנזין בגדלים 1.5, 1.6, 1.9 ו-2.0 ליטר עם תיבת הילוכים ידנית של 4 הילוכים.
ממוזער|היילקס דגם N10 1968-1972

### דור שני N20 1978–1972
הדגם הבא של היילקס, ה-N20, יוצר עם מנוע בנזין בנפחים 1.6, 2.0 ו-2.2 ליטר שהיו מעט גדולים מן הדגם הקודם, בדגם זה התווסף הילוך חמישי.
[ממוזער|היילקס N20 מודל 1976 ללא תא מטען ועם ארגז מטען שטוח בדומה ל[מסחרית]]

### דור שלישי N30, N40 1983–1978
הדור שלישי של ההיילקס שווק לשוק האמריקאי ולראשונה יוצר כרכב בעל 4 דלתות וחמישה מושבים. הדגם יוצר לראשונה בנוסף למנועי הבנזין בנפח 1.6, 1.8, 2.0, 2.2 ו-2.4 ליטר גם עם מנוע דיזל בנפח 2.2 עם 3 הילוכים אוטומטים.
ממוזער|היילקס 4 דלתות מודל 1982

### דור רביעי 1983–1988 דגמים N50, N60, N70
בדגם זה שווק גם דגם בעל אפשרות להלבשת ארגז על החלק האחורי של הרכב ובכך ליצור תא מטען סגור.
מספר הדגמים והאפשרויות הורחבו והרכב נמכר בגרסאות של 2 ו-4 דלתות, בנפחי מנוע 1.6, 2.0, 2.4, 3.0 בנזין, 2.4 עם מנוע טורבו בנזין ו-2.2, 2.4 עם מנוע דיזל ו-2.4 מנוע טורבו דיזל.
כמו כן נוסף דגם אוטומטי בעל 4 הילוכים בנוסף לדגמים הידניים בעלי 4 ו-5 הילוכים.
ממוזער|היילקס בעל ארגז סגור לציוד 1983 -1988

### דור חמישי N80 N90, N100, N110 1997–1988
הדור החמישי של הרכב הוסב מרכב עבודה בלבד לרכב אשר מסוגל לנסוע בשטח. יוצרו מספר דגמים ארוכים וגבוהים ומספר דגמים עם 2 דלתות ו-5 מושבים בשיטת כיסא מתקפל.
הרכב יוצר עם מנועי בנזין בנפח 1.6, 2.4 ו-3.0 ומנועי דיזל 2.4 ו-2.8 בתיבות הילוכים ידניות עם 5 הילוכים ובתיבה אוטומטית עם 4 הילוכים.
ממוזער|היילקס מוארך עם הגבהה

### דור שישי N140, N150, N160, N170; 2005–1996
זהו הדור האחרון שיוצר ביפן ולשוק היפני, הדור השישי התאפיין במתיחת פנים של הרכב והגדלתו, הרכב שווק עם מנועי בנזין 2.0, 2.4, 2.7 ו-3.4 מנועי טורבו דיזל 2.4 ו-2.5 ומנועי דיזל 2.8 ו-3.0 בדגמים אלה שווקו גם רכבי מעט ספורטיביים עם התאמה לנסיעה מהירה.
ממוזער|N170 ספורטיבי עם קבינה מאורכת והגבהה

### דור שביעי AN10, AN20, AN30; 2015–2004
לאחר סיום היצור ביפן הועבר מרכז היצור של ההיילקס לתאילנד שם הוסב לשימוש נוסף כמונית וכרכב מנהלה עקב יכולת הסחיבה הרבה שלו.
בדור השביעי יוצר הרכב במספר דגמים בהם רכב בעל 2 או 4 מושבים בעל הנעה כפולה 4*4, רכב בעל הנעה קדמית 2*4, כלי רכב בעלי תיבת הילוכים ידנית עם 5 הילוכים או תיבות אוטומטיות עם 4 ו-5 הילוכים, נפחי המנוע בדגמים אלו הם: בנזין 2.0, 2.7 ו-4.0 ודיזל 2.5 ו-3.0.
ממוזער|מבט אל פנים הרכב של היילקס 2006 אוטומטי עם הנעה כפולה 4*4

### דור שמיני AN120, AN130 2018–2015
בדור השמיני עבר הרכב מתיחת פנים נוספת אשר העניקה לו מראה עגול יותר ומודרני בניגוד לדגמים הקודמים בהם היה ההיילקס בנוי בצורה דמוית קופסה.
בדגם זה שונתה תיבת ההילוכים, כאשר התיבה הידנית הועברה ל-6 הילוכים במקום חמש והתיבה האוטומטית נמכרה בדגמים עם 5 ו-6 הילוכים.
כמו קודמיו, גם הדור השמיני נמכר בגרסאות שונות ונפחים שונים, מנועי בנזין: 2.0, 2.7 ו-4.0 ודיזל 2.4, 2.5, 2.8 ו-3.0 .

## קישורים חיצוניים

* 
* 
* 
## הערות שוליים

קטגוריה:כלי רכב יפניים
היילקס
קטגוריה:טנדרים
קטגוריה:מכוניות מסחריות
הולנד באירוויזיון 1958

הולנד ערכה תחרות קדם רבת משתתפים מתוכה נבחר הזוכה שייצג את הולנד באירוויזיון 1958. התחרות נערכה ב-11 בפברואר 1958 באולפני AVRO TV, אותו אולם בו אירחה הולנד את האירוויזיון באותה השנה. התחרות נערכה בעיר הילברסום והנחתה אותה טניה כהן. 11 שירים ו-6 זמרים לקחו חלק בתחרות, כאשר כל הזמרים, מלבד אנק ואן דר גרף, מבצעים שני שירים.

השיר הזוכה נבחר באמצעות שליחת גלויות לשיר המועדף כמו בשנים הקודמות. קורי ברוקן נבחרה ברוב קולות לייצג את המדינה בפעם השלישית ברציפות. כמו כן, כמו ב-1957, גם בשנה זו תפסה ברוקן את 2 המקומות הראשונים. הדירוג המלא של השירים ידוע, אולם המידע לגבי מספר הקולות שקיבל כל שיר ידוע רק לגבי 5 השירים שהגיעו הכי גבוה.

קטגוריה:הולנד באירוויזיון
קטגוריה:מדינות באירוויזיון 1958
דנמרק באירוויזיון 1958

דנמרק בחרה את השיר שלה לאירוויזיון 1958 באמצעות קדם לאומי עם מספר משתתפים. התחרות נערכה ב-16 בפברואר 1958 באולם רדיוהאוס שבקופנהגן. השיר הזוכה נבחר על ידי צוות שיפוט שהורכב מ-10 אנשים ורק השיר הזוכה הוכרז.

1958
קטגוריה:מדינות באירוויזיון 1958
צרפת באירוויזיון 1958

**[[צרפת באירוויזיון|צרפת]] ב[[אירוויזיון 1958]]** השתתפה עם השיר "Dors, mon amour" שבוצע על ידי אנדרה קלאבו. השיר סיים במקום הראשון עם 27 נקודות.

## לפני האירוויזיון
רשת השידור של צרפת RTF בחרה באמצעות ועדה פנימית בזמר אנדרה קלאבו שייצג אותה באירוויזיון. קלאבה ביצע 4 שירים מתוכם נבחר השיר הזוכה איתו הוא התמודד באירוויזיון. התחרות נערכה ב-2 בפברואר 1958 באולפני גומונט פילם שבניי-סיר-סן, והנחתה אותה מריאן לסין. השיר הזוכה בגמר נבחר על ידי הצבעתם של השופטים שהורכבו מ-14 מוזיקאים.

## באירוויזיון
צרפת הופיעה בסדר ה-3 על הבמה, אחרי הולנד ולפני לוקסמבורג. צרפת סיימה במקום ה-1 עם 27 נקודות.
### נקודות שהוענקו לצרפת

### נקודות שהוענקו על ידי צרפת

## ראו גם
* צרפת באירוויזיון
* אירוויזיון 1958

קטגוריה:מדינות באירוויזיון 1958
קטגוריה:צרפת באירוויזיון
דלכורד

**[[קבוצת כדורגל|מועדון הכדורגל]] דלכורד** (בשוודית: **Dalkurd Fotbollsförening**), ידוע גם כ-**Dalkurd FF** או בקיצור **Dalkurd**, הוא מועדון כדורגל בשוודיה מהעיר אופסלה שבמרכז שוודיה. המועדון נוסד בשנת 2004 על ידי קבוצת מהגרים כורדים בעיר ברלינגה שמצפון לסטוקהולם. קבוצת הכדורגל, שהתחילה כניסיון לתת מענה לנוער הכורדי בעיר, משחקת נכון לעונת 2024 בליגה השוודית הרביעית.

## היסטוריה
הקבוצה נוסדה ב-26 בספטמבר 2004 בידי קבוצה של כורדים ובראשם ראמאזאן קיזיל (היום נשיא המועדון) במטרה ליצור פעילות חברתית לנוער הקהילה. באותה שנה ארגון הפשע השוודי "לה פמיליה" הפיץ סמים בקרב הנוער, הרעיון היה לספק תעסוקה לנוער במקום שידרדרו לפשע ולסמים. בתחילה עזרה במימון הפרויקט קבוצת הכדורגל IK Brage, שנמצאת באותה העיר. בעונה הראשונה התעקשו חברי ההנהלה על ממוצע של 17 שנים. לראמאזאן הייתה מטרה: להביא את הקבוצה לשחק בליגות הגבוהות של הכדורגל השוודי. מהעונה הראשונה שלה ב-2005 ועד 2009, עלתה הקבוצה ליגה בכל עונה, מה שגרם לתשומת לב תקשורתית רבה, בשוודיה ומחוצה לה.

במרץ 2015 נמנעה הקבוצה מאסון בדרך חזרה הביתה מספרד. המועדון תכנן לטוס מברצלונה לדיסלדורף בטיסה 9525 של ג'רמנווינגס אבל ברגע האחרון החליט שהעצירה בגרמניה ארוכה מדי. ב-24 במרץ התרסק המטוס באלפים הצרפתיים יחד עם 150 האנשים שבתוכו. אף אחד מהנוסעים או אנשי הצוות נשאר בחיים.

ב-24 בנובמבר 2017 הוחלט שהקבוצה תשחק באופסלה אחרי פתיחתו של אצטדיון חדש בעיר בשנת 2020. לעומת זאת, ב-2018 הקבוצה שיחקה באצטדיון גאבלוואלן שבעיר יבלה. לא ידוע איפה תשחק הקבוצה בעונת 2019.

### מעונה לעונה

## ארגון אוהדים
ממוזער|309x309 פיקסלים|דלכורד בנובמבר 2015ב-2010 נוסד בווסטרוס ארגון אוהדים של דלכורד בשם "Roj Fans", ארגון עצמאי ללא מטרות רווח.

## סמל ומדים
במשחקי בית המועדון משחק בחולצה, מכנסיים וגרביים לבנים ובמשחקי החוץ במדים שחורים. סמל הקבוצה הוא עיגול המורכב מדגל כורדיסטן ושני סוסים דאלקארליאנים (סוסים שוודים מסורתיים). "Dal" כתוב באותיות לבנות בראש הסמל, "Kurd FF" ושנת 2004 בתחתיתו.

## שחקנים
נכון ל-29 במרץ 2018

## סגל נוכחי
[ממוזער|דומנארסוואלן, האצטדיון הישן של דאלכורד (ו[IK Brage) בבורלינגה]]

### רשימת מנהלים
*  אלוואן סיסן
*  תומאס בלומברג
*  ברנרד ברסיק
*  לאסה אריקסון
*  אנדרס סג'וו
*  יוהאן סאנדאהל
*  יונאס ביורקגרן
*  רוברט מאמבו מומבא
*  אנדריאס בראנסטרום
*  פויא אסבאגהי
*  אנדריאס בראנסטרום
* אזרודין ואלנטיק

## ראו גם
* ליגת העל השוודית
* נבחרת שוודיה בכדורגל
* התאחדות הכדורגל השוודית

## קישורים חיצוניים

* 

* אתר המועדון הרשמי
* רוג' פאנס
* רוג' פאנס בפייסבוק
* דלכורד באתר הכדורגל באבאגול 
* כתבה על דלכורד בעיתון הגרדיאן (אנג')

## הערות שוליים

קטגוריה:קבוצות כדורגל שוודיות
קטגוריה:קבוצות כדורגל שהוקמו ב-2004
קטגוריה:כורדים
קטגוריה:הגירה
פייבוריט קו

**פייבוריט קו בע"מ** (באנגלית: **Favorite Co., Ltd**) היא חברה יפנית המייצרת מיניאטורות וצעצועים, בעיקר של דינוזאורים ובעלי חיים אחרים. את הדגמים יוצרת החברה ממגוון חומרים: פולירייזן, מתכת, פלסטיק וויניל. קו המוצרים שלה נע מצעצועים פשוטים ועמידים לילדים ועד לדגמי אספנות ("פסלי שולחן") הנמכרים גם בחנויות של מוזיאוני טבע. החברה הוקמה בשנת 2004 ומעסיקה פסלים ואמנים פלאונטולוגים (בהם מייקל טרצ'יץ' , שהשתתף בהכנת דגמי הדינוזאורים בסרט "פארק היורה") שיוצרים דגמים ומיניאטורות לפי הנחיות של פלאונטולוגים מוסמכים.

## קישורים חיצוניים
* 

קטגוריה:חברות יפניות
קטגוריה:חברות צעצועים
איטליה באירוויזיון 1958

**[[איטליה באירוויזיון|איטליה]] ב[[אירוויזיון 1958]]** השתתפה עם השיר "Nel blu dipinto di blu", שבוצע על ידי הזמר האיטלקי, דומניקו מודוניו. אף על פי שהשיר לא ניצח בתחרות, הוא התפרסם תחת השם "Volare" והפך ללהיט ברחבי ברחבי העולם. השיר זכה חמש בפעמים במקום הראשון במצעד הבילבורד הוט 100 האמריקאי. בנוסף, השיר זכה בפרס גראמי להקלטת השנה ולשיר השנה. השיר נחשב לשיר המפורסם ביותר שיצא מתחרות האירוויזיון בנוסף לשיר "Waterloo" של אבבא ו-"Ding-a-dong" של טיץ'-אין.

## לפני האירוויזיון
250px|שמאל|ממוזער|מודוניו באירוויזיון 1958
רשת השידור של איטליה, RAI, בחרה את השיר שייצג אותה באירוויזיון 1958 באמצעות פסטיבל סן רמו. התחרות נערכה במתכונת של שני שלבים - חצי גמר וגמר. בחצי בגמר התמודדו 40 שירים ומתוכם נבחרו 20 שעברו שלב לערב הגמר. עשרים השירים שהעפילו לגמר בוצעו פעמיים בפסטיבל על ידי שני זמרים שונים. דומניקו מודוניו נבחר לבצע את השיר באירוויזיון על פני ג'ינו לטילה.

## באירוויזיון
ב-12 במרץ 1958, מודוניו הופיע על בימת האירוויזיון. על פי סדר ההופעות, מודוניו עלה ראשון, לפני הולנד. מודוניו ביצע פעם נוספת את השיר בתום כל עשרת הביצועים עקב תקלה טכנית בשידור במהלך הביצוע שלו. בתום ההצבעה, איטליה זכתה במקום השלישי עם עשר נקודות.

### נקודות שהוענקו לאיטליה

### נקודות שהוענקו מאיטליה

## שיר היובל באירוויזיון
לכבוד יובל שנים לתחרות, בשנת 2005, איגוד השידור האירופי שידר משדר מיוחד בשם "שיר היובל באירוויזיון", בו נבחר שיר היובל של האירוויזיון. השיר "Nel blu dipinto di blu" הוכרז כאחד מ-14 השירים המתחרים ולאחר מכן הוכרז כי עלה לשלב השני של התחרות. השיר היה השיר היחידי משנות ה-50 והשיר היחידי של איטליה בתחרות הזו. איטליה הייתה אחת משלוש המדינות שבחרו לא לשדר את האירוע (יחד עם הממלכה המאוחדת וצרפת). בסיבוב הראשון השיר בוצע שישי בסדר ההופעות, לפני אבבא עם "Waterloo" (שוודיה) ואחרי ניקול עם "Ein bisschen Frieden" (גרמניה). בניגוד לשאר ההופעות שבוצעו על ידי הזמרים, השיר האיטלקי הוקרן על מסך ענק היות שמודוניו נפטר 9 שנים לפני התחרות ב-1994. השיר הגיע למקום השני עם 200 נקודות והצליח להעפיל לסיבוב הגמר. השיר זכה במקום השני עם 267 נקודות.

### נקודות שהוענקו לאיטליה בסבב הראשון

### נקודות שהוענקו לאיטליה בסבב השני

## הערות שוליים

קטגוריה:איטליה באירוויזיון
קטגוריה:מדינות באירוויזיון 1958
קיסר ים-סופי

**קיסר ים-סופי** (שם מדעי: *Pomacanthus asfur*), או **קיסר ים-סוף**, הוא מין של דג ממשפחת הקיסריים, ששוכן בשוניות אלמוגים. כפי ששמו מרמז, תפוצתו מצומצמת יחסית לזו של דגי הקיסר האחרים, ומוגבלת לים האדום, המפרץ הפרסי וחופי אפריקה המזרחית, כשגבול תפוצתו הדרומי הוא זנזיבר.
## מאפיינים
הקיסר הים-סופי מגיע לאורך של עד 40 סנטימטר, ומתאפיין בעיקר בצבעיו העזים כבוגר, שהם גוף כחול כהה, ראש כהה יותר מהגוף, ופס צהוב בולט באמצע הגוף. זנבו אף הוא צהוב בולט. הקיסר הים סופי דומה מאוד לקרובו קיסר הכתם, וההבדל הבולט ביותר בין השניים הוא שלקיסר הים-סופי יש זנב צהוב, בעוד שלקיסר הכתם יש זנב כחול. הבדלים נוספים שנראים לעין הם שקיסר הכתם נוטה להיות גדול יותר, וצבעו כחול בהיר יותר משל קיסר ים-סוף.

הקיסר חי בעיקר בשוניות אלמוגים, בעומקים של עד 15 מטר. הקיסר מעדיף תחומי מחייה מוגנים וצפופים, ולכן ישכון בדרך כלל בשוניות צפופות, או ליד מערות אלמוגים. כמו קיסרים אחרים, הוא ניזון בעיקר מספוגיים וחסרי חוליות קטנים. הוא חי אורך חיים יחידני, והנקבות מטילות את ביציהן על קרקע הים החולית.

הקיסר הים-סופי ביישן יותר מדגי קיסר אחרים, ועל כן נדיר יותר לראותו בטבע מאשר את קרוביו החולקים איתו את תחום תפוצתו. מזגו הביישן והנוח וצבעיו המרשימים הפכו אותו לפופולרי מאוד בקרב מגדלי דגים באקווריומים ובתור דג בתצוגות באקווריומים ציבוריים.

בישראל חי הקיסר הים-סופי במפרץ אילת בשמורת חוף האלמוגים ובמעט השוניות האחרות שנותרו במפרץ, בו חיים גם הקיסר ההדור וקיסר הכתם.

## קישורים חיצוניים

## הערות שוליים

קטגוריה:בעלי חיים שתוארו ב-1775
קטגוריה:טקסונים שתוארו בידי פטר פורסקל
קטגוריה:קיסריים
קטגוריה:דגים במפרץ אילת
כביש 6400

**כביש 6400** הוא כביש אורך מקומי שמקשר את המועצות המקומיות ריינה ומשהד לנוף הגליל. וכן בין נוף הגליל לבין מערכת הדרכים הבינעירונית ובפרט לכביש 79 המגיע עד לקריות שבמפרץ חיפה. הכביש הוא דו-מסלולי (שני נתיבים בכל צד).

העבודות לסלילת הכביש החלו במרץ 1998, ונערכו בין היתר כהכנה גם לקראת ביקור האפיפיור יוחנן פאולוס השני בישראל בשנת 2000.

כביש 6400 מתחיל בסמוך לבתי העלמין החדש והישן של נוף הגליל.

הכביש חוצץ בין המועצה המקומית ריינה, לבין שכונות נוף הגליל שעל רכס הר יונה.

בספטמבר 2001 נחנך גשר הר יונה המחבר את שכונות הר יונה עם כביש 6400.

בקצה הכביש במקטע הנפגש עם כביש 79 וכביש 754 בצומת ריינה, נערך בימים אלה פרויקט תשתיתי גדול לבניית שני גשרי רכבת באורך של כ-ק"מ, העוברים בין היתר מעל הצומת. העבודה עליהם ועל הכבישים הסמוכים להם צפויה להימשך כ-3 שנים.

על תוואי חלקו הצפוני של הכביש צפויה לקום מסילת הרכבת הקלה חיפה–נצרת, כמו כן במקטע באורך 0.1 קילומטרים מצומת משהד תוקם תחנת הרכבת הקלה "ריינה". כחלק מהפרויקט מתבצעות חפירות ארכאולוגיות מקדימות במקום. העבודה להשלמת כל פרויקט הרכבת הקלה בקו חיפה-נצרת אמורה להסתיים עד לשנת 2027.

## צמתים לאורך הכביש

## ראו גם
* כבישי ישראל

## קישורים חיצוניים
* רק"ל חיפה נצרת, התנעת תכנון לרשויות מחוזות חיפה והצפון ,05.03.20, חברת דנה הנדסה.

## הערות שוליים

קטגוריה:ישראל: כבישים
קטגוריה:נוף הגליל: תחבורה
קטגוריה:הגליל התחתון: כבישים צמתים ומחלפים
יום מחייו של אופריצ'ניק

**"יום מחייו של אופְּריצְ'ניק"** הוא רומן רוסי שנכתב על ידי הסופר ולדימיר סורוקין ופורסם בשנת 2006. הספר שייך לז'אנר הדיסטופיה והסאטירה הפוליטית ומטרתו להזהיר על הגורל הצפוי לרוסיה במקרה של המשך ההתפתחות הפוליטית הנוכחית. משפתו המקורית, רוסית, הספר תורגם לעשר שפות. בשנת 2008 יצא המשכו של הסיפור — אוסף של סיפורים קצרים בשם "קרמלין הסוכר".

הספר תורגם לעברית בהוצאת מחברות לספרות, בשנת 2010, על ידי פיודור מקרוב. הספר זכה לשבחי המבקרים ותואר על ידי ה"ניו יורק אובזרוור" כ"ספר אקטואלי ביותר - ללא ספק, זהו עלבון לחונטה של פוטין."

בשנת 2013 הספר היה מועמד לפרס מאן בוקר.

## תקציר עלילת הספר
השנה היא 2027, רוסיה מופרדת מהעולם ושולטת בה אוטוקרטיה, שנאת זרים, פרוטקציוניזם, פטריוטיות ואומניפוטנטיות של המשטרה החשאית (האופריצ'נינה), שיוצרת דיכוי קבוע ובעצמה שטופה בשחיתות. מקורות ההכנסה היחידים של המדינה הם מכירת הגז הטבעי ומעבר של סחורות סיניות לאירופה.

אנדריי קוֹמיאָגָה, מנאמני השליט, שכמו שאר אחיו האופריצ'ניקים, נשבע לוותר על משפחתו לטובת שירות הצאר. הוא מתעורר עם הנגאובר קשה בעקבות צלצול הטלפון הנייד, שהרינגטון שלו הוא הקלטה של הצלפת שוט, אנקה, גניחה וחרחור של הקורבן, אך יומו נמשך, כמובן, לפי התוכנית: לשרוף עד יסוד את ביתו של בוגד במולדת, לטפל בלצים ובמוקיונים, לטוס בענייני עבודה לאוֹרֶנבּוּרג ולטוֹבּוֹלסק, לחזור למוסקבה, לסעוד בחברת השליט ולעת ערב להזיע בבית מרחץ בחברת בעלי בריתו האופריצ'ניקים.

## עיבודים של הספר

### תיאטרון
ב-30 בנובמבר 2016 עלתה במוסקבה הצגה בשם "יום מחייו של אופריצ'ניק", עיבוד ראשון לספר. הבכורה נערכה בתיאטרון "לנקום" הממלכתי שבמוסקבה בבימויו של מארק זכרוב. את הדמות הראשית גילם ויקטור ראקוב ובה נטלו חלק גם אנטון שאגין, ויקטור ורז'ביצקי, דמיטרי פבצוב ואלכסנדרה זכרובה..

## קישורים חיצוניים
* 
*ביקורת ספרות, בלוג "בלי פאניקה", יום מחייו של אופריצ'ניק / ולדימיר סורוקין
*יְקוּם תַּרְבּוּת, פורנוגרפיה, סדיזם ונבואה - "יום מחייו של אופריצ'ניק"
* 

## הערות שוליים

קטגוריה:ספרי 2006
קטגוריה:ספרי מדע בדיוני
קטגוריה:ספרי דיסטופיה
קטגוריה:רומנים (סוגה ספרותית)
קטגוריה:ספרים שעובדו לבמה
יחסי איי מרשל – מלזיה

**יחסי איי מרשל–מלזיה** הם היחסים הדו-צדדיים שבין **[[איי מרשל|רפובליקת איי מרשל]]** לבין **[[מלזיה|פדרציית מלזיה]]**.

## סקירה כללית
היחסים הדיפלומטיים הרשמיים שבין המדינות כוננו ב-4 ביוני 1993. היחסים בין המדינות מבוססים על שיתוף פעולה כלכלי ומסחרי.

## יחסים כלכליים

* בשנת 2016, שווי הסחורה שיוצאה ממלזיה לאיי מרשל הגיעה לסך 1.02 מיליון דולר אמריקאי והיא כללה בעיקר מים, עץ לביד, מוצרי ניקוי וסחורה לא ידועה. באותה שנה, שווי הסחורה שיוצאה מאיי מרשל למלזיה הגיעה לסך 5.23 מיליון דולר אמריקאי והיא כללה בעיקר נפט מזוקק ושמן קוקוס.
* בשנת 2015, שווי הסחורה שיוצאה ממלזיה לאיי מרשל הגיעה לסך 310 אלף דולר אמריקאי והיא כללה בעיקר מכשירים, מים, נפט מזוקק, מוצרי ניקוי ועוד. באותה שנה, שווי הסחורה שיוצאה מאיי מרשל למלזיה הגיעה לסך 9.85 מיליון דולר אמריקאי וכמעט רובה (99%) כללה נפט מזוקק.

## ייצוג

* איי מרשל אינה מיוצגת במלזיה, הן בדרג השגרירות והן בדרג הקונסולרי.
* מלזיה אינה מיוצגת באיי מרשל, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
אקסיון

**אקסיון** הוא חלקיק יסודי (אלמנטרי) היפותטי, שקיומו משוער כפתרון לבעיית שבירת הסימטריה החזקה CP (עולם בעל סימטריית CP יכיל כמויות שוות של חומר ואנטי חומר אך היקום מכיל כמות גדולה בהרבה של חומר מאשר של אנטי-חומר). לפי התאוריה, מסתו היא בין 10^{-5} לבין 10^{-3} (eV/*[[מהירות האור|c]]*2), מטענו 0 והספין שלו 0. ההשערה לקיומו של חלקיק זה הועלתה ב-1977 על ידי רוברט פסיי והלן קווין.

אם אקסיונים אכן קיימים ויש להם מסה נמוכה בתוך טווח מסוים, הם יכולים להוות רכיב תאורטי של חומר אפל קר, ביחד עם חלקיקי Wimps וגופי הילה קומפקטיים מסיביים .

## היסטוריה
בשנת 1977 רוברט פסיי והלן קווין העלו את הפתרון כי אקסיונים הם אלו אשר נותנים תשובה לבעיית שבירת הסימטריה החזקה CP.

ב-1983 התאים פייר סיקיבי את משוואות מקסוול לאקסיונים והראה כי ניתן לזהות אקסיונים על כדור הארץ על ידי הפיכתם לפוטונים בעזרת שדה מגנטי חזק. ניסוי ADMX  מנסה למצוא אקסיונים בשיטה זו.

## ניסויים
ישנם ניסוים רבים אשר מנסים להוכיח את קיומם והשפעותיהם של אקסיונים, ביניהם:
* הניסוי האיטלקי, PVLAS, אשר מנסה למצוא את שינוי קיטוב הגל של אור בתוך שדה מגנטי.
* ניסוי נוסף הוא ניסוי ה-ADMX אשר מנסה בעזרת שדה מגנטי חזק להפוך אקסיונים לפוטונים.
* ישנה שיטה שונה לגילוי אקסיונים בה מנסים להפוך פוטונים לאקסיונים.
* ניסויים כגון GammeV, ALPS-I, ALPS-II, QSQAR ניסו לגלות אקסיונים בשיטה זו אך ללא הצלחה עד כה.

## תגליות אפשריות
בשנת 2014 דווח כי קיימת אפשרות כי זיהו שינוי בין העונות השונות בקרינת הרנטגן המגיעה מהשמש אל כדור הארץ, משערים כי שינוי זה נגרם בגלל השפעת השדה המגנטי של כדור הארץ על האקסיונים אשר מגיעים מהשמש.

במחקר שארך 15 שנה, קבוצת מחקר מאוניברסיטת לסטר ראתה כי אכן קיימים שינויים בקרינת הרנטגן המגיעה אל כדור הארץ אך לא היה להם הסבר תאורטי מקובל. אחד ההסברים האפשריים להסבר תופעה זו היא גרימת השינויים על ידי אקסיונים בשמש.

בשנת 2016, קבוצה מ-MIT נתנה דרך חדשה לגילוי אקסיונים בה אמורים לצפות ברעד אשר מתקשר למסתו של האקסיון.

## תכונות
### השערות
תאוריה אחת של אקסיון הקשורה לקוסמולוגיה שיערה שלאקסיון יהיה מטען חשמלי 0, מסה מאוד קטנה (פי מיליון קטנה מזו של האלקטרון) ואינטראקצית חתך הפעולה נמוכה עבור כוחות חזקים וחלשים. בגלל תכונותיהם של האקסיונים, הם מבצעים אינטראקציה מינימלית עם חומר רגיל. בשדה מגנטי אקסיונים יהפכו לפוטונים ולהפך.

### [[סופר-סימטריה]]
בתיאורית הסופר-סימטריה לאקסיון יש גם שותף-על שהוא סקלר  וגם שותף-על שהוא פרמיון. שותף העל הפרמיוני של האקסיון נקרא אקסינו, שותף העל הסקלרי נקרא סקסיון או דילטון. כל שותפי העל מקובצים בסופר-שדה-כיראלי.

### השלכות קוסמולוגיות
קיימת תאוריה שאומרת כי האקסיון נוצר בכמות גדולה מאוד בזמן המפץ הגדול. מכיוון שנוצרה כמות כה גדולה, דבר זה יכול להסביר את בעיית החומר האפל בפיזיקה קוסמולוגית. עדיין לא הוכח כי אקסיונים הם אלו אשר מסבירים את בעיית החומר האפל. בנוסף לכך, יכולה להיות לאקסיונים השפעה על הכבידה בין גלקסיות.

## ראו גם
* שבירת סימטריית CP
* חומר אפל
* Axion Dark Matter Experiment 

## לקריאה נוספת

*
*
*


## קישורים חיצוניים

* אקסיון באתר nature 
* חומר אפל, באתר סיינטיפיק אמריקן ישראל
* חומר אפל באתר הידען
* טלסקופ אקסיונים  באתר CAST  

קטגוריה:חלקיקים אלמנטריים
קטגוריה:חלקיקים חזויים
קטגוריה:חומר אפל
יחסי ונואטו–מלזיה

**יחסי ונואטו–מלזיה** הם היחסים הבילטרליים שבין **[[ונואטו|רפובליקת ונואטו]]** לבין **[[מלזיה|פדרציית מלזיה]]**.

## יחסים כלכליים

* בשנת 2016, שווי הסחורה שיוצאה ממלזיה לוונואטו הגיעה לסך 11.8 מיליון דולר אמריקאי והיא כללה בעיקר נפט מזוקק, שמן דקלים, פירות טרופים, מחשבים ועוד. באותה שנה, שווי הסחורה שיוצאה מוונואטו למלזיה הגיעה לסך 4.09 מיליון דולר אמריקאי והיא כללה בעיקר שמן קוקוס ופולי קקאו.
* בשנת 2015, שווי הסחורה שיוצאה ממלזיה לוונואטו הגיעה לסך 9.26 מיליון דולר אמריקאי והיא כללה בעיקר נפט מזוקק, מיץ פירות, ברזל ועוד. באותה שנה, שווי הסחורה שיוצאה מוונואטו למלזיה הגיעה לסך 4.1 מיליון דולר אמריקאי והיא כללה בעיקר שמן קוקוס, פולי קקאו, חלק מטוסים ועוד.

## ייצוג

* מלזיה אינה מיוצגת בוונואטו, הן בדרג השגרירות והן בדרג הקונסולרי.
* ונואטו מיוצגת במלזיה על ידי קונסוליה כללית שהיא מחזיקה בקואלה לומפור, בירת מלזיה.

## הערות שוליים

קטגוריה:ערכים ללא קטגוריות פיזיות - יחסי חוץ
Sandboxie

**סנדבוקסי** (באנגלית: **Sandboxie**) היא תוכנה הפועלת כחוצץ מערכתי (ארגז חול) ומגבילה את הגישה אל קובצי מערכת ההפעלה.

תוכניות המופעלות באמצעות סנדבוקסי נמצאות בסביבה בטוחה ואינן יכולות לפגוע בשאר השירותים של מערכת ההפעלה.

## היסטוריה
סנדבוקסי נכתבה בשפת C++ ופותחה על ידי רונן צור (Ronen Tzur) בשנת 2004. התוכנה בעלת תאימות מלאה למערכת ההפעלה חלונות, החל מגרסת חלונות XP וזמינה בשפות שונות.

בשנת 2010 נכנסה סנדבוקסי להיכל התהילה של אתר Brothersoft כשנבחרה לאחת מתוך 20 התוכנות הטובות ביותר של אותה שנה.

היא נרכשה בחודש דצמבר 2013 על ידי החברה Invincea, שנרכשה בעצמה בחודש פברואר 2017 על ידי חברת Sophos.

בסוף 2019 הפכה sophos את התוכנה לחינמית כחלק מהכרזה על הסיום המתוכנן של התמיכה בה.

בתחילת 2020 אכן הודיעה Sophos על סיום התמיכה בתוכנה, אך בתמורה שחררה את הקוד לציבור כדי לאפשר לאחרים לפתח גרסאות חדשות, והמליצה על זו שפותחה בקוד פתוח תחת המותג Sandboxie Plus (הכולל גם את Sandboxie Classic).

## רישיון
תחת המפתח החדש שתי גרסאות התוכנה (Sandboxie Plus ו-Sandboxie Classic) הן תוכנה שיתופית בקוד פתוח, כאשר תכונות מתקדמות דורשות תשלום קבוע, והתוכנה מציעה מדי פעם לשלם עבורן. כמו כן, גרסת ה-Plus, לאחר זמן מבחן מוגבל הופכת להיות בתשלום עבור כל שימוש של משתמשי קצה עסקיים.

התוכנה המקורית הופצה בעבר במודל דומה אך בקוד סגור כתוכנה חינמית לשימוש ביתי, כאשר גם תכונות פחות מתקדמות היו בתשלום.

## ראו גם
* ארגז חול
* אנטי וירוס
* אבטחת מידע

## קישורים חיצוניים

* 
* הדגמה של שימוש בתוכנה ****

קטגוריה:תוכנות אבטחת מחשבים
קטגוריה:תוכנה חופשית
קטגוריה:בקרת גישה
אין עוד אהבה כזאת

"**אין עוד אהבה כזאת**" הוא סינגל שהוקלט על ידי הזמרת הישראלית דיקלה, מתוך אלבומה הרביעי, ואם פרידה. השיר יצא לאור ב-1 בדצמבר 2014, כסינגל החמישי מתוך האלבום, תחת חסותה של חברת התקליטים "Helicon Music - הליקון".

עם יציאתו נכנס השיר אל המקום ה-15 במצעד של רשת ג', שם נשאר במשך שלושה שבועות, השלישי במצעד של רדיו אמצע הדרך, והחמישי במדיה פורסט.

## רקע וכתיבה
השיר נכתב על ידי דיקלה, הולחן על ידי דיקלה ועידו אוחיון והופק על ידי דיקלה, אוחיון ורוני בראון. השיר הוא מעין בלדה ים-תיכונית, אשר אותה רבים כינו כאחד משיריה הטובים ביותר של דיקלה.

את השיר ביצעה דיקלה בשידור חי מגלגלצ, ב-14 באוקטובר 2015.

## וידאו קליפ
במקום ווידאו קליפ מלא אשר היה צריך לצאת לשיר, הוחלט כי יעלה ליוטיוב אודיו רשמי של השיר, בו נראית גם עטיפתו של הסינגל. בעטיפה ניתן לראות את פרצופה של דיקלה מביט למעלה, והבעת פניה מייצגת תקווה, המאפיינת את מילות השיר.

האודיו זכה להצלחה נאה, ונכון לינואר 2020, מונה הצפיות שלו עומד על קרוב למעלה מ-2.2 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שהולחנו על ידי דיקלה
קטגוריה:שירים שהולחנו על ידי עידו אוחיון
קטגוריה:שירים שהופקו על ידי דיקלה
קטגוריה:שירים שהופקו על ידי עידו אוחיון
קטגוריה:שירים שהופקו על ידי רוני בראון
קטגוריה:שירי אהבה בעברית
קטגוריה:שירים על אוקיינוסים וימים
קטגוריה:סינגלים בהוצאת הליקון
בסמה (שיר)

"**בֶּסָמֶה**" הוא סינגל שהוקלט על ידי הזמרת הישראלית דיקלה, מתוך אלבומה הרביעי, ואם פרידה. השיר יצא לאור ב-8 ביולי 2014, כסינגל השני מתוך האלבום, תחת חסותה של חברת התקליטים "Helicon Music - הליקון".

עם יציאתו נכנס השיר אל המקום ה-3 במדיה פורסט, ה-4 במצעד של רשת ג', ואף זכה בתואר "הכניסה הגבוהה של השבוע".

## רקע וכתיבה
השיר נכתב על ידי דיקלה, הולחן על ידי דיקלה ועידו אוחיון והופק על ידי דיקלה, אוחיון ורוני בראון. השיר הוא שיר ים תיכוני קיצבי, אשר מדבר על אהבתה של דיקלה כלפי בחור, עליו מדברת לאורכו של השיר.

בביקורת שערכו מאקו על האלבום ואם פרידה, הם התייחסו אל השיר ואף כינו אותו בחלקו כ-"להיט ענק וסקסי".

## וידאו קליפ
במקום ווידאו קליפ מלא אשר היה צריך לצאת לשיר, הוחלט כי יעלה ליוטיוב אודיו רשמי של השיר, בו נראית גם עטיפתו של הסינגל. בעטיפה ניתן לראות את שם השיר ושמה של דיקלה בצבע אדום, כאשר לידם ניצבות שפתיים המורכבות ממשולשים צבעוניים.

האודיו זכה להצלחה נאה, ונכון לאפריל 2018, מונה הצפיות שלו עומד על קרוב ל-2 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים שהולחנו על ידי דיקלה
קטגוריה:שירים שהולחנו על ידי עידו אוחיון
קטגוריה:שירים שהופקו על ידי דיקלה
קטגוריה:שירים שהופקו על ידי עידו אוחיון
קטגוריה:שירים שהופקו על ידי רוני בראון
קטגוריה:שירים על אמהות
קטגוריה:שירים על נשיקות
קטגוריה:סינגלים בהוצאת הליקון
מגורי ריונגסונג

**מגורי ריונגסונג** (בקוריאנית: 룡성 관저) המכונים גם **מגורים מס ' 55** () וידועים בפי המקומיים כ**אחוזת היוקרה המרכזית** () הם המתחם הכולל את ארמון הנשיאות של צפון קוריאה, מעונו הרשמי של מנהיג המדינה האבסולוטי קים ג'ונג-און ומשמש גם את שאר בני משפחת קים. מעון הקיץ הרשמי הוא מעון קנגדונג.

## מיקום
הארמון ממוקם במחוז ריונגסונג בצפון פיונגיאנג, בסביבות 12 קילומטרים צפון-מזרחית לכיכר קים איל סונג. גודל כלל המתחם הוא בסביבות 12 קילומטרים מרובעים. על פי מאבטחו לשעבר של קים ג'ונג איל, לי יונג-קוק, ישנם לפחות שמונה מתחמי מגורים עבור מנהיגי צפון קוריאה מחוץ לפיונגיאנג.

## תיאור
המתחם נבנה על ידי חטיבת הבניה של הצבא הצפון קוריאני, ובנייתו הסתיימה בשנת 1983 תחת שלטונו של קים איל-סונג.
המתחם היה בשימוש מאוחר יותר על ידי קים ג 'ונג-איל, אחותו קים יונג הוי, וגיסו צ'אנג סונג-טק מאוחר יותר בעקבות הצלחתו השלטונית, קים ג'ונג און עבר לגור במתחם.
למתחם מטה מלחמה תת-קרקעי, מוגן על ידי קירות עם מוטות ברזל ובטון ומכוסה בעופרת למקרה של מלחמה גרעינית. ישנן מספר רב של יחידות צבאיות המוצבות כדי להגן על המתחם, וברשותן מספר רב מאוד של נשק קונבנציונלי. האזור מוקף גדר חשמלית, שדות מוקשים, ומרובה בנקודות אבטחה. המטה מחובר למגורי צ'אנגיונג (מגורים מס ' 26) ומגורים אחרים באמצעות מנהרות תת-קרקעיות. תחנת רכבת תת-קרקעית נמצאת גם כן בתוך המגורים במתחם. מלבד בתים גדולים וגנים מטופחים ישנם אגמים מעשי ידי אדם, ומתקני פנאי שונים. עדי ראייה דיווחו על חללי פנים מפוארים עם ריהוט מצועצע, שטיחי קטיפה עמוקים, ונברשות מפוארות.

## מתקנים
*אולמות אירועים על שפת האגם.
*בריכת שחייה בגודל  וברוחב  עם מגלשת מים ענקית.
* מסלול ריצה אתלטי.
*ספא וסאונה.
*אורוות סוסים, אזור רכיבה.
*מטווח.
* מסלול מרוצי סוסים.

## קישורים חיצוניים
*  – תמונות לוויין מפורטות של 6 מתחמי מגורים של מנהיגי קוריאה הצפונית

## הערות שוליים

קטגוריה:קוריאה הצפונית: מעונות רשמיים
קטגוריה:פיונגיאנג: מבנים
קטגוריה:משפחת קים
קטגוריה:אסיה: מעונות רשמיים
קדרי טוקאן

**קדרי חאפז טוקאן** (בערבית: **قدري حافظ طوقان**; 1910 - 26 בפברואר 1971) היה מנהלה של אוניברסיטת א-נג'אח ושר החוץ של ירדן בשנים 1964 - 1965.

## ביוגרפיה
טוקאן נולד בשכם למשפחת טוקאן, שהייתה אחת המשפחות הנכבדות בעיר. הוא למד במצרים ובביירות, שאת התואר הראשון במתמטיקה מהאוניברסיטה האמריקאית שלה סיים ב-1929, והיה חבר האקדמיה המצרית למדעים.

טוקאן היה מורה למתמטיקה וסגן מנהל מכללת א-נג'אח בשכם. משנות ה-40 של המאה ה-20 כיהן טוקאן כמנהל מכללת א-נג'אח. הוא היה ממתנגדי הציונות בה ראה אימפריאליזם המנשלת את ערביי ארץ ישראל מארצם. טוקאן נחשב למזוהה עם מפלגת אל-איסתקלאל וניהל מעל דפי העיתונות ויכוחים פוליטיים.

טוקאן נבחר לפרלמנט של ירדן בשנת 1950 ושב ונבחר בשנת 1951, כאחד מחברי החזית הקונסיסטוציונית האופוזיציונית. לאחר פעולת קיביה דרש טוקאן במאמר בעיתון שהלגיון הירדני יבצע פעולת תגמול ביישובים ישראליים.

ביולי 1964 מונה טוקאן, שהיה ידוע כנאצריסט, לשר החוץ של ירדן, במסגרת פעילותו של חוסיין להתקרב למצרים של נאצר. כשר החוץ פעל טוקאן להטות את מדיניות ירדן מתמיכה במלוכנים במלחמת האזרחים בתימן לסיוע לרפובליקנים. בשנת 1966 היה טוקאן מתומכי אש"ף, והוא היה בין העצורים בנובמבר 1966 כשחוסיין סגר את משרדי אש"ף בגדה המערבית.

טוקאן נפטר בעת ביקור בביירות בפברואר 1971. הוא נקבר בהלוויה המונית בשכם ושר הביטחון משה דיין הגיע לביקור תנחומים.

## ספריו
טוקאן הוציא לאור 25 ספרים, חלקם מדעיים וחלקם פוליטיים.

בראשית שנות ה-40 הוא פרסם ספר על תרומת הערבים למדעי המתמטיקה.

לאחר מלחמת העצמאות פרסם טוקאן ספר המנתח את הסיבות לנכבה. טוקאן טען בספר שהסיבה העיקרית להפסד היה העדר השכלה בקרב הערבים.

## קישורים חיצוניים

* 
* Arabs in the Mirror, University of Texas Press, 2009, page 25-30

## הערות שוליים

קטגוריה:שרי החוץ של ירדן
קטגוריה:פוליטיקאים פלסטינים
קדרי
קטגוריה:סגל אוניברסיטת א-נג'אח
קטגוריה:ירדנים שנולדו ב-1910
קטגוריה:ירדנים שנפטרו ב-1971
אף פעם לא מאוחר

**אף פעם לא מאוחר** היא תוכנית מציאות תיעודית ישראלית המבוססת על הפורמט הדרום קוריאני "꽃보다 할배", העוקבת אחר ידוענים ב שיוצאים יחד למסע תרמילאים במדינות המזרח הרחוק. התוכנית שודרה במשך שתי עונות בין ה-16 באפריל ל-2 בספטמבר 2018 ברשת 13.

## פורמט
ארבעה ידוענים בגיל מתקדם, אחרי קריירה ארוכה וענפה, יוצאים יחד למסע תרמילאים מתועד בווייטנאם, בתאילנד ובמדינות נוספות במזרח.

## סקירת הסדרה

## פרקים
### עונה 1 (2018)

### עונה 2 (2018)

## משתתפים
### עונה 1 (עונת הבנים)
***[[שלמה בראבא]]** – שחקן וקומיקאי זוכה פרס אופיר
***[[איתן בן-אליהו]]** – אלוף בצה"ל, טייס הקרב ומפקד חיל האוויר לשעבר
***[[פיני גרשון]]** – מאמן וזוכה באליפות ליגת היורוליג בכדורסל
***[[רפי קרסו]]** – נוירולוג ומגיש תוכניות בריאות בטלוויזיה

### עונה 2 (עונת הבנות)
* **[[רבקה מיכאלי]]** – שחקנית וקומיקאית
* **[[ציפי פינס]]** – מנהלת תיאטרון בית ליסין
* **[[שרה'לה שרון]]** – זמרת הידועה בהיותה מנחת ערבי שירה בציבור
* **[[נורית גפן]]** – מפיקה ואשת טלוויזיה, אשתו לשעבר של יהונתן גפן ואמם של אביב ושירה גפן

## קישורים חיצוניים
* 
* 
* 
* 
* 
* 
* 

## הערות שוליים

;ביאורים

קטגוריה:תוכניות מציאות תיעודיות ישראליות
קטגוריה:תוכניות טיולים
קטגוריה:תוכניות טלוויזיה ישראליות שעלו לשידור בשנת 2018
קטגוריה:רשת: תוכניות וסדרות
קטגוריה:תוכניות טלוויזיה ישראליות מבוססות על פורמט דרום קוריאני
תקוות גדולות (מיני-סדרה, 1989)

**תקוות גדולות** (באנגלית: **Great Expectations**) היא מיני-סדרה בריטית המבוססת על רומן באותו שם מאת צ'ארלס דיקנס. הסדרה בת השישה פרקים שודרה לראשונה ברשת ITV בשנת 1991, אם כי היא הופצה בארצות הברית על גבי קלטות וידאו כבר ב-1989.

ג'ין סימונס ששיחקה בתפקיד אסטלה הצעירה בסרט הקולנוע מ-1946, גילמה בעיבוד זה את דמותה של מיס האווישם. תפקידים נוספים כוללים את ג'ון ריס-דייוויס בתפקיד ג'ו גרג'רי, ריי מקאנלי בתפקיד ג'אגרס, אנתוני קאלף בדמות פיפ הבוגר, קים תומסון בדמות אסטלה הצעירה וגם והבוגרת, אדם בלקווד בתפקיד הרברט פוקט, אנתוני הופקינס בתפקיד אייבל מגוויץ', ניבן בויד בתפקיד אורליק, סוזן פרנקלין בתפקיד בידי ומרטין הארווי בדמות פיפ הילד. העובדה שאותה שחקנית מגלמת את אסטלה כילדה וכאישה יוצר מעבר חלק יותר של מעקב אחר הדמות מאשר בעיבודים אחרים.

המיני-סדרה שנמשכת חמש שעות אפשרה להראות יותר תוכן מהסיפור המקורי מאשר העיבודים הקולנועיים של הרומן. התאפשר גם להציג דמויות שהושמטו בגרסאות אחרות כגון וופסל ואורליק, והרחבה נוספת בתפקידים של דמויות אחרות כגון בידי, דראמל, מיס האווישם ואסטלה הבוגרת. התוצאה היא פיתוח עלילה מובן יותר, וגילוי של נושאים שנשארים מעורפלים בגרסאות הקצרות יותר. עיבוד זה נאמן יותר למקור הספרותי ותואם לסיום של הרומן של דיקנס כפי שיצא לאור.

## צוות השחקנים
* אנתוני הופקינס – מגוויץ'
* ג'ין סימונס – מיס האווישם
* ג'ון ריס-דייוויס – ג'ו גרג'רי
* ריי מקאנלי – מר ג'אגרס
* אנתוני קאלף – פיפ
* קים תומסון – אסטלה
* אדם בלקווד – הרברט
* מרטין הארווי – פיפ הילד
* רוזמרי מקהייל – גברת גרג'רי
* ניבן בויד – אורליק
* שון ארנולד – קומפייסון
* פרנק מידלמאס – הדוד פאבמלצ'וק
* ג'ו קוונטין – מר וופסל
* פרסטון לוקווד – מר האבל
* איב פירס – גברת האבל

## אתרי צילומים
ממוזער|הכנסייה בהארטי באייל אוף שיפי בקנט – שם צולמה הסצנה בה פיפ פוגש את האסיר הנמלט מגוויץ'
הכנסייה של הכפר הארטי באייל אוף שיפי שבמחוז קנט שימשה לצילום של הילד היתום פיפ שמבקר בקברם של הוריו ופוגש את האסיר הנמלט אייבל מגוויץ'. הכפר אפנור שימש לצילומי ביתה של קלרה, ארוסתו של הרברט פוקט. המגדלור של אפנור נראה ברקע כאשר פיפ מגיע לכפר.

## קישורים חיצוניים

## הערות שוליים

קטגוריה:סרטים המבוססים על תקוות גדולות
קטגוריה:סדרות טלוויזיה בריטיות שעלו לשידור בשנות ה-1990
קטגוריה:סדרות דרמה בריטיות
קטגוריה:מיני-סדרות טלוויזיה
קטגוריה:ITV: תוכניות וסדרות
הגלקסיה הננסית דלי

**הגלקסיה הננסית דלי**, נקראת גם **DDO 210**, היא גלקסיה לא-סדורה ננסית שנמצאת בקבוצת הכוכבים דלי במרחק של כ-3.5 מיליון שנות אור ממערכת השמש ושייכת לקבוצה המקומית. הגלקסיה התגלתה בשנת 1959 על ידי האסטרונום סידני ון דר ברג בתמונות שצולמו במצפה הכוכבים פאלומר. 

## מאפיינים
הגלקסיה מבודדת משאר הגלקסיות שבקבוצה המקומית ושכנותיה הקרובות ביותר הן הגלקסיה הלא-סדורה הננסית קשת במרחק של כ-1.1 מיליון שנות אור ממנה ו-NGC 6822 במרחק של כ-1.4 מיליון שנות אור ממנה. הגלקסיה נמצאת כמעלה וחצי ממערב-דרום-מערב לצביר הכדורי M72 וכ-3 מעלות ממערב לאסטריזם M73, אך היא רחוקה מהם בהרבה.

גודלה הזוויתי של הגלקסיה הוא כ-2.2 דקות קשת שממרחקה שקול לקוטר של כ-2,240 שנות אור. מסתה מוערכת בכ-- מסות שמש, כלומר 500-50 מיליוניות ממסת שביל החלב. מתוך מסה זו, מסת הכוכבים הנראים שבה היא כ- מסות שמש ומסת המימן הנייטרלי שבה היא כ- מסות שמש, כך שבין 50% ל-94% ממסת הגלקסיה מורכבת מחומר אפל שטיבו אינו ידוע. רוב כוכבי הגלקסיה נוצרו לפני 6 עד 8 מיליארד שנים ורק כ-10% מהם נוצרו לפני 10 מיליארד  שנים או יותר. לפני כ-6 מיליארד שנים יצירת הכוכבים החדשים בגלקסיה הלכה ופחתה עד שנפסקה כמעט לחלוטין. תופעה זו של יצירת כוכבים זמן רב יחסית אחרי היווצרות הגלקסיה נצפתה גם בגלקסיית אריה A, שבדומה לגלקסיה זו גם היא מבודדת יחסית, וייתכן שיש קשר בין היותה של הגלקסיה מבודדת מההשפעות הכבידתיות של גלקסיות אחרות ובין תהליך יצירת הכוכבים שבה. המתכתיות של כוכבי הגלקסיה נמוכה ועומדת על כ-5% בלבד מהמתכתיות של השמש, בהתאמה לכך שרוב כוכבי הגלקסיה הם זקנים יחסית ואין בה יצירה של כוכבים חדשים.

## קישורים חיצוניים

* 

## הערות שוליים

קטגוריה:קבוצת הכוכבים דלי
דלי
דלי
הספרייה הלאומית של רומניה

**הספרייה הלאומית של רומניה** (ברומנית: **Biblioteca Naţională a Românie**) היא הספרייה הלאומית של רומניה. יעודה הוא לשמש מאגר של כל המתפרסם ברומניה.

## היסטוריה
שורשיו של המוסד שהפך מאוחר יותר לספרייה לאומית, נעוצים בספרייה של המוסד האקדמי "קולג' הקדוש סאבה" (Saint Sava College) בבוקרשט, שנחנכה בשנת 1859 עם ארכיון של 1,000 כרכים בשפה הצרפתית.

לאחר האיחוד של שנת 1859 קיבלה הספרייה מעמד חוקי כמוסד לאומי (Bibliotecă Naţională şi Bibliotecă Centrală - ספרייה לאומית מרכזית).
בשנת 1864 שונה שמה של הספרייה ל"ספריית המדינה המרכזית".

בשנת 1901 נלקחו כל האוספים לספרייה האקדמית הרומנית, וכתוצאה מכך בין השנים 1901–1955 הייתה זו הספרייה האקדמית ששימשה כספרייה הלאומית.

ב-1955 "ספריית המדינה המרכזית" עברה ארגון מחדש, והוגדרה כספרייה לאומית.

ב-1989 לאחר נפילת המשטר הקומוניסטי, שוב שונה שמה של הספרייה, ל"ספרייה הלאומית הרומנית" (Biblioteca Naţională a Românie).

## מבנה חדש
ממוזער|244x244 פיקסלים|הספרייה הלאומית - הבניין הישן
בשנת 1986 הוחל בבניית משכן חדש וגדול יותר לספרייה. האדריכל המוביל הראשון של הפרויקט היה סזאר לזארסקו, שנפטר לפני סיום הבנייה. זמן קצר לאחר מכן, בשנת 1989, אף על פי שבנייתם של כמה מחלקי הבניין הסתיימה או קרוב לכך, הופסקה הבנייה למשך מספר שנים בשל העדר מימון. ב-2009 הוטל הפרויקט על משרד התרבות של רומניה, אשר סיים את הבנייה בשנת 2011 וקבע את מועד הפתיחה הרשמי ל-2012.

## ייעוד
הספרייה הלאומית היא מוסד תרבותי בפיקוח משרד התרבות של רומניה. מטרתו היא לנהל את המורשת הלאומית של פרסומים, על ידי רכישת ושימור מסמכים ולהפוך אותם נגישים לציבור, לצורך מחקר או שימוש פרטי.

## אוספים
הספרייה הלאומית הרומנית מחזיקה במספר אוספים מיוחדים כולל:
*ספרים נדירים
*תסריטים
*ארכיבים היסטוריים
*ארכיב עיתונות רומנית
*הדפסים
*תמונות
*מפות אודיו/וידאו: סרטונים והקלטות

## קישורים חיצוניים

* 

## הערות שוליים

רומניה
קטגוריה:בוקרשט: מבנים
קטגוריה:רומניה: ספריות
נובה גראדישקה

**נוֹבָה גְרָאדִישְקָה** (בקרואטית: **Nova Gradiška**) היא עיירה ורשות מקומית במזרח קרואטיה, השוכנת במחוז ברוד-פוסאבינה, וסמוכה לעיירה סטארה גראדישקה ולגבול עם בוסניה והרצגובינה.

## היסטוריה
העיירה נובה גראדישקה נוסדה ב-1748 כמוצב באזור הספר של ממלכת הבסבורג מול האימפריה העות'מאנית. בהמשך, נכללה העיירה בשטחי האימפריה האוסטרית והאימפריה האוסטרו-הונגרית. במהלך המאה ה-19 חוברה העיירה לקו מסילת הברזל בין זאגרב לבלגרד ולסלבונסקי ברוד והעניין הוביל לפיתוח כלכלי. הוקמו מפעלי תעשייה לעיבוד עץ ומזון. לאחר מלחמת העולם הראשונה הועבר האזור לחזקת ממלכת הסרבים, הקרואטים והסלובנים מתוקף חוזה טריאנון.

ב-6 באפריל 1941, במהלך מלחמת העולם השנייה, תקפה גרמניה הנאצית את ממלכת יוגוסלביה והכניעה את צבאה תוך ימים אחדים. אחר כך נמסר האזור לחזקת ממשלת הבובות של האוסטאשה. האזור שוחרר על ידי הפרטיזנים של טיטו, ולאחר המלחמה נכללה נובה גראדישקה בשטחי הרפובליקה הפדרלית הסוציאליסטית של יוגוסלביה.

ביוני 1991 הכריזה קרואטיה על עצמאותה והתנתקה מיוגוסלביה. כפועל יוצא מכך, פרצה מלחמת העצמאות של קרואטיה, ובמהלכה התחוללו באזור נובה גראדישקה קרבות בין צבא יוגוסלביה לבין כוחות הצבא הקרואטי. העיירה הופגזה על ידי הכוחות היוגוסלביים. לאחר קרבות שנמשכו מספר חודשים עלה בידי הכוחות הקרואטיים להדוף מהאזור את הכוחות היוגוסלביים.

## הקהילה היהודית
סוחרים יהודים התיישבו בנובה גראדישקה בשלהי המאה ה-18. במקום ככל הנראה הוקם בית עלמין יהודי ובמהלך המאה ה-19 נבנה בית כנסת קהילתי. בשלהי מלחמת העולם הראשונה סבלו בני הקהילה מהתקפות של אנשי הקאדר הירוק ובית הכנסת חרב. ב-1921 מנתה הקהילה 266 נפשות שהיוו 7.28 אחוזים מכלל תושבי העיירה. ב-1925 נבנה בית הכנסת מחדש. ב-1931 נמנו בנובה גראדישקה 207 יהודים. בקרב הקהילה הייתה פעילות ציונית ענפה והוקמו סניפים של התנועה, של ויצו ותא של השומר הצעיר אשר הפעיל חוות הכשרה לנוער בכפר הסמוך ליופינה . מספר משפחות יהודיות שהתגוררו בכפרי הסביבה כגון נוֹבְסְקָה  נסמכו הלכתית על קהילת נובה גראדישקה.

בפרוץ מלחמת העולם השנייה מנתה הקהילה 198 נפשות. במהלך המלחמה, לאחר כיבוש יוגוסלביה על ידי גרמניה הנאצית והעברת האזור לחזקת האוסטאשה, הוחל ברדיפות יהודים. החל מהמחצית השנייה של 1941, גורשו בני הקהילה למחנה הריכוז סטארה גרדישקה ששכן בכפר הסמוך. חלק מבני הקהילה נרצחו בסטארה גרדישקה, וחלקם גורשו למחנה ההשמדה יאסנובאץ ונרצחו שם. לאחר המלחמה לא חודשה הקהילה. ב-1941 פגעו שלטונות האוסטאשה בבית הכנסת, ונגרם לו נזק רב. ב-1949 נמכר הנכס. לפי דיווחי הרשות המקומית, בית העלמין היהודי עדיין קיים באתר, ומצויות בו 50–70 מצבות. עוד מצוין שב-1994 עבר האתר שיקום. עם זאת קיימת מחלוקת בין היסטוריונים בנושא זה. חלקם טוענים שבני קהילת נובה גראדישקה קברו את מתיהם בבית העלמין העתיק בכפר צֶרְנִיק הסמוך, בו קיים בית עלמין מראשית המאה ה-18. בעידן היוגוסלבי השתייכה קהילת צרניק לקהילת נובה גראדישקה. קהילה נוסדה שם באמצע המאה ה-18. בסמוך למועד זה הוקם בית העלמין היהודי. ב-1780 הוקם בית הכנסת. ב-1917 נשרף שם בית הכנסת וחרב. לאחר מלחמת העולם הראשונה הלך ופחת מספר התושבים היהודים. הקהילה חרבה בשואה. בית העלמין עדיין קיים בכפר.

## קישורים חיצוניים

* 
* 

## הערות שוליים

קטגוריה:קרואטיה: ערים
קטגוריה:קהילות יהודיות בקרואטיה
גרגוריוס הארבעה עשר

**גרגוריוס הארבעה עשר** (בלטינית: **Gregorius XIV**; 11 בפברואר 1535 – 16 באוקטובר 1591; נולד בשם **ניקולו ספונדראטו** או **ספונדראטי** Niccolò Sfondrato / Sfondrati) היה אפיפיור מ-5 בדצמבר 1590 ועד מותו.

## חייו עד בחירתו
נולד בעיר הזעירה Somma Lombardo בדוכסות מילאנו. אמו, שהייתה בת לבית ויסקונטי, מתה בלידתו. אביו הוכתר על ידי פאולוס השלישי לכומר במעלת קרדינל בשנת 1544.

ניקולו למד בפרוג'ה ובאוניברסיטת פדובה והוסמך לכמורה. ב-1560 (בגיל 25) מונה לבישוף של קרמונה. בין השנים 1561 ל-1563 השתתף במושבי ועידת טרנטו.

ב-12 בדצמבר 1583 מינה אותו גרגוריוס השלושה עשר לקרדינל ולכומר כנסיית סנטה צ'צ'יליה אין טרסטוורה ברומא.

## אפיפיוריותו
האפיפיור הקודם, אורבנוס השביעי נפטר לאחר שכיהן 12 ימים בלבד. הקונקלווה התקיימה מאז מותו ב-8 באוקטובר ונמשכה כחודשיים, במהלך התנהל קרב בין תומכי פליפה השני, מלך ספרד לבין שאר הסיעות, כאשר כל מועמד שהועלה על ידי הסיעות נחסם על ידי נציגי הכתר הספרדי ולהפך. לבסוף ניסו חלק מסיעות הקרדינלים לשתף פעולה עם נציגות הכתר ולתמוך במועמדה, ניסיון שכמעט והצליח, אך נתקל באופוזיציה חזקה שנתמכה מצדם של קרדינלים ממשפחות האצולה ספורצה ומדיצ'י שהובילו לבחירתו של ספונדראטי בן ה-55, שהיה מועמד נסבל גם מבחינת הספרדים, אם כי לא נחשב למועמד בעל סיכוי בתחילת הקונקלווה. עם הוודע דבר היבחרו קרא לעבר הנאספים: "אלוהים ירחם עליכם, מה עשיתם?!" הוא נטל לעצמו את השם גרגוריוס, לזכר קודמו, גרגוריוס השלושה-עשר.

זמן כהונתו הקצר הסתמן במעורבות גדלה והולכת של מדינת האפיפיור במלחמות הדת בצרפת, תוך זניחת המדיניות הזהירה של הכס הקדוש עד אז, שהעדיף לנסות ולאזן בין אינטרסים של ספרד ואלו של צרפת ולא לתמוך מדי בצד מן הצדדים. ב-1 במרץ 1591 נידה האפיפיור את אנרי הרביעי, מלך צרפת הפרוטסטנטי מן הכנסייה בעוון כפירה. הוא ארגן צבא פלישה לצרפת בראשות אחיינו והקציב סך של 15,000 סקודי לטובת מימון הליגה הקתולית בפריז.

בבולה *Cogit nos* מ-21 במרץ 1591 אסר על הימורים על תוצאות של קונקלוות או מינויי קרדינלים, והשית על מבצעיהם עונש של נידוי. בבולה *Bulla Cum Sicuti* מ-18 באפריל הורה על שחרור העבדים הילידים בפיליפינים.

הוא מת כתוצאה מסיבוך הכרוך באבני כיס מרה גדולות.

## קישורים חיצוניים

* [ערך](https://en.wikisource.org/wiki/Catholic_Encyclopedia_(1913)/Pope_Gregory_XIV), האנציקלופדיה הקתולית
* ביוגרפיה, את NNDB
* ביוגרפיה , ספריית הוותיקן
* כתר משולש אודות גרגוריוס הארבעה-עשר
* תפקידים
* 
* 

קטגוריה:אפיפיורים איטלקים
קטגוריה:מלחמות הדת בצרפת
קטגוריה:אפיפיורים במאה ה-16
קטגוריה:ילידי 1535
קטגוריה:נפטרים ב-1591
יחסי טונגה–מלזיה

**יחסי טונגה–מלזיה** הם היחסים הבילטרליים שבין **[[טונגה|ממלכת טונגה]]** לבין **[[מלזיה|פדרציית מלזיה]]**.

## יחסים כלכליים

* בשנת 2016, שווי הסחורה שיוצאה ממלזיה לטונגה הגיעה לסך 2.3 מיליון דולר אמריקאי והיא כללה בעיקר מים בטעמים, אלומיניום, סבון, שמן דקלים ועוד. באותה שנה, שווי הסחורה שיוצאה מטונגה למלזיה הגיעה לסך 2.4 אלף דולר אמריקאי בלבד והיא כללה רכיכות ודגים חיים.
* בשנת 2015, שווי הסחורה שיוצאה ממלזיה לטונגה הגיעה לסך 2.28 מיליון דולר אמריקאי והיא כללה בעיקר טלפונים, בגדי גומי, נפט מזוקק, מים בטעמים, מיצי פירות ועוד. באותה שנה, שווי הסחורה שיוצאה מטונגה למלזיה הגיעה לסך 1.31 אלף דולר אמריקאי בלבד והיא כללה אופניים.

## ייצוג

* מלזיה אינה מיוצגת בטונגה, הן בדרג השגרירות והן בדרג הקונסולרי.
* טונגה אינה מיוצגת במלזיה, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מלזיה–נאורו

**יחסי מלזיה–נאורו** הם היחסים הבילטרליים שבין **[[מלזיה|פדרציית מלזיה]]** לבין **[[נאורו]]**.

## יחסים כלכליים

* בשנת 2016, שווי הסחורה שיוצאה ממלזיה לנאורו הגיעה לסך 342 אלף דולר אמריקאי והיא כללה בעיקר מים בטעמים, מיץ פירות ועוד. לעומת זאת, נאורו לא ייצאה למלזיה אף סחורה באותה שנה.
* בשנת 2015, שווי הסחורה שיוצאה ממלזיה לנאורו הגיעה לסך 263 אלף דולר אמריקאי והיא כללה בעיקר סוכר, מים, מים בטעמים, מחשבים ועוד. לעומת זאת, נאורו לא ייצאה למלזיה אף סחורה באותה שנה.

## ייצוג

* מלזיה אינה מיוצגת בנאורו, הן בדרג השגרירות והן בדרג הקונסולרי.
* נאורו אינה מיוצגת במלזיה, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מלזיה–סמואה

**יחסי מלזיה-סמואה** הם היחסים הבילטרליים שבין **[[מלזיה|פדרציית מלזיה]]** לבין **[[סמואה|מדינת סמואה העצמאית]]**.

## יחסים כלכליים

* בשנת 2016, שווי הסחורה שיוצאה ממלזיה לסמואה הגיעה לסך 11 מיליון דולר אמריקאי והיא כללה בעיקר מכשירים מוליכים למחצה, ערכות תה וקפה, בגדי גומי, שמן דקלים, סוכר גולמי ועוד. באותה שנה, שווי הסחורה שיוצאה מסמואה למלזיה הגיעה לסך 935 אלף דולר אמריקאי והיא כללה שמן קוקוס, קופרה ועוד.
* בשנת 2015, שווי הסחורה שיוצאה ממלזיה לסמואה הגיעה לסך 13 מיליון דולר אמריקאי והיא כללה בעיקר בגדים, נייר טואלט, מכשירים מוליכים למחצה, טבק מעובד, ערכות קפה ותה ועוד. באותה שנה, שווי הסחורה שיוצאה מסמואה למלזיה הגיעה לסך 200 אלף דולר אמריקאי והיא כללה בעיקר קופרה, פחמן ועוד.

## ייצוג

* מלזיה אינה מיוצגת בסמואה, הן בדרג השגרירות והן בדרג הקונסולרי.
* סמואה אינה מיוצגת במלזיה, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
קניון מת

[שמאל|ממוזער|250px|[קניון דרום סין , אשר הוקם בשנת 2005 בדונגגוואן, היה לקניון הגדול ביותר בעולם באותה עת, עמד שומם כ-10 שנים עד שהפך ב-2015 למתחם בילויים]]
**קניון מת** (באנגלית: **Dead Mall**) הוא כינוי למרכז קניות (לרוב מקורה) שרובו עד כולו של שטח המסחר בו נטוש ושתנועת הלקוחות בו דלה.

תופעת הקניונים הנטושים נפוצה באמריקה הצפונית ובסין.

ישנם מספר גורמים אשר מביאים לנטישת הלקוחות את הקניונים, כמו ירידה במעמד הסוציו אקונומי של הלקוחות אשר גרים בסביבת הקניון או סגירה של חנות עיקרית במתחם הקניון (כגון סופרמרקט או חנות רהיטים גדולה).

גורם נוסף אשר מוריד את היקף המסחר במרכזי הקניות הוא התפשטות הקניות באינטרנט.

נכון לשנת 2018, בישראל התופעה אמנם קיימת אך בממדים נמוכים בהרבה (בשנת 2015 תוכננה בנייתם של 123 מרכזי קניות חדשים).

במהלך מגפת הקורונה בשנת 2020 תופעת הקניונים המתים התרחבה בשל הנחיות הריחוק החברתי והסגר שמדינות רבות נקטו, מה שגרם לרבים להימנע משהייה במרכזי קניות סגורים.

## ראו גם
*בליה עירונית

## קישורים חיצוניים

* 
* 
* 
* 
* אתרו של הצלם סת' לואולס אשר מתמקד בצילום של מבנים נטושים 

## הערות שוליים

קטגוריה:סוציולוגיה
קטגוריה:מרכזי קניות
קטגוריה:מבנים שוממים
יחסי טובאלו–מלזיה

**יחסי טובאלו–מלזיה** הם היחסים הבילטרליים שבין **[[טובאלו]]** לבין **[[מלזיה|פדרציית מלזיה]]**.

## יחסים כלכליים

* בשנת 2016, שווי הסחורה שיוצאה ממלזיה לטובאלו הגיעה לסך 980 אלף דולר אמריקאי והיא כללה בעיקר סחורה לא ידועה, מים בטעמים, מנועי בעירה, בשר חזיר, נפט מזוקק ועוד. באותה שנה, שווי הסחורה שיוצאה מטובאלו הגיעה לסך 3.52 אלף דולר אמריקאי בלבד והיא כללה מוצרי פלסטיק.
* בשנת 2015, שווי הסחורה שיוצאה ממלזיה לטובאלו הגיעה לסך 256 אלף דולר אמריקאי והיא כללה בעיקר מים בטעמים, מכונות ניקוי, פסטה, שוקולד, מיץ פירות ועוד. לעומת זאת, טובאלו לא ייצאה סחורה באותה שנה.

## ייצוג

* מלזיה אינה מיוצגת בטובאלו, הן בדרג השגרירות והן בדרג הקונסולרי.
* טובאלו אינה מיוצגת במלזיה, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מלזיה – פפואה גינאה החדשה

**יחסי מלזיה-פפואה גינאה החדשה** הם היחסים הבילטרליים שבין **[[מלזיה|פדרציית מלזיה]]** לבין **[[פפואה גינאה החדשה]]**.

## סקירה כללית
היחסים הדיפלומטיים הרשמיים בין המדינות כוננו ב-12 ביולי 1975. מאז, המדינות מקיימות קשרים בתחומים מגוונים כגון כלכלה ומסחר.

## יחסים כלכליים

* בשנת 2016, שווי הסחורה שיוצאה ממלזיה לפפואה גינאה החדשה הגיעה לסך 336 מיליון דולר אמריקאי והיא כללה בעיקר נייר טואלט, שמן דקלים, מחשבים, בירה, מים בטעמים ועוד. באותה שנה, שווי הסחורה שיוצאה מפפואה גינאה החדשה למלזיה הגיעה לסך 159 מיליון דולר אמריקאי והיא כללה בעיקר שמן דקלים, שמן קוקוס, פולי קקאו, גומי ועוד.
* בשנת 2015, שווי הסחורה שיוצאה ממלזיה לפפואה גינאה החדשה הגיעה לסך 351 מיליון דולר אמריקאי והיא כללה בעיקר מים בטעמים, טלפונים, מזגנים, מחשבים, שמן דקלים, מוצרי יופי ואיפור ועוד. באותה שנה, שווי הסחורה שיוצאה מפפואה גינאה החדשה למלזיה הגיעה לסך פולי קקאו, שמן דקלים וקוקוס, גומי, קפה, נפט מזוקק ועוד.

## ייצוג

* פפואה גינאה החדשה מיוצגת במלזיה על ידי שגרירות שהיא מחזיקה בקואלה לומפור, בירת מלזיה.
* מלזיה מיוצגת בפפואה גינאה החדשה על ידי שגרירות שהיא מחזיקה בפורט מורסבי, בירת פפואה גינאה החדשה.

## הערות שוליים

קטגוריה:ערכים ללא קטגוריות פיזיות - יחסי חוץ